45 medarbejdere på Danish Crown-slagteriet i Sæby fik her til morgen en kedelig meddelelse. De skal ud at finde sig et andet job. Fyringerne skyldes nedgang i produktionen. Stemningen har længe været trykket på Danish Crown-slagteriet i Sæby, og fra klokken halv ti afleverede tillidsmanden den nedslående melding til de berørte medarbejdere. Alle de fyrede medarbejdere er alle organiseret i Nærings- og Nydelsesmiddelforbundet. De er afskediget fra 12. september.

Opsummering:
Endnu flere fyringer på Danish Crown-slagteriet